- Psalms
- <
- 8
- >

8
Hay kantan David an midat nah mangipangpanguluh kanta. Hituwe ya magitalaan
1 APU DIOS an Ap-apu mi, hay kinatag-em ya makattibon am-in tuh luta. Ya hay dayaw mu ya maid di kiingngohanad kabunyan.
2 Takon di u-unga ya goggolang ya natuttuduwan hi maphod an pundayaw ke he-a.*8:2 Tibon yuy Mateo 21:16 Ya gapuh ongal an kabaelam ya nalakan apputom nadan buhul mun mungngohen he-a.
3 Deket intangad ku nah lintum an kabunyan ta tinibok nan bulan ya nadan bittuwon an inha-ad mu nah kiha-adan da 4 ya mipanomnom an hay tagu ya nababa, yaden tipet pakannomnomom ya paka-ippaptok mu dida? 5 Lintum didan nababbaba mu he-a,†8:5 Hay kibalinan di “he-a” ya damana bon “nadan anghel.” Tibon yuy Hebrews 2:7. ya ongal di nangipadayawam ke dida. 6 Diday impun-ap-apum am-in hanadah lintum,‡8:4-6 Hebrews 2:6-8 7 umat nadah kalnero, baka, nadan udum an aggayam, 8 hamuti, dolog ya am-in nadan wadah baybay.
9 APU DIOS an Ap-apu mi, makulug an hay kinatag-em ya makattibon am-in tuh luta.

- Psalms
- <
- 8
- >

*8:2 8:2 Tibon yuy Mateo 21:16

†8:5 8:5 Hay kibalinan di “he-a” ya damana bon “nadan anghel.” Tibon yuy Hebrews 2:7.

‡8:6 8:4-6 Hebrews 2:6-8

© 2004 WBT