- Job
- <
- 25
- >

25
Hay mikatlun humang Bildad an iSuha ke Job
1 Himmumang hi Bildad an kananay 2 “Ongal di kabaelan Apu Dios ya hiyay takutan te hiyay nangdon hi nganneh diyen wadah kabunyan. 3 Hiyay kalpuwan di pat-al an mamat-al hi am-in. Ya maid di pakabilang nadah anghel an muttatyuna. 4 Kon waday ohan tagun maphod hi hinangngab Apu Dios? Maid di ohan nitungon mibilang an maphod. 5 Maid di pakaingngoh hiyon di dayaw Apu Dios takon di bulan ya nadan bittuwon. 6 Ot namam-a mo anhan di tagun abunay kay bigih hinangngab na.”

- Job
- <
- 25
- >

© 2004 WBT